CELEX: C2007/269/77
Language: lt
Date: 2007-11-10 00:00:00
Title: Susijusios bylos T-125/03 ir T-253/03 2007 m. rugsėjo 17 d. Pirmosios instancijos teismo sprendimas Akzo Nobel Chemicals ir Akcros Chemicals prieš Komisiją (Konkurencija — Administracinė procedūra — Komisijos diskrecija patikrinti — Per patikrinimą pateikti dokumentai — Advokato ir kliento bendravimo konfidencialumo apsauga — Priimtinumas)

10.11.2007   
            
            
               LT
            
            
               Europos Sąjungos oficialusis leidinys
            
            
               C 269/43
            
         2007 m. rugsėjo 17 d. Pirmosios instancijos teismo sprendimas Akzo Nobel Chemicals ir Akcros Chemicals prieš Komisiją
   
   (Susijusios bylos T-125/03 ir T-253/03) (1)
   
   (Konkurencija - Administracinė procedūra - Komisijos diskrecija patikrinti - Per patikrinimą pateikti dokumentai - Advokato ir kliento bendravimo konfidencialumo apsauga - Priimtinumas)
   (2007/C 269/77)
   Proceso kalba: anglų
   Šalys
   
      Ieškovės: Akzo Nobel Chemicals Ltd (Hersham, Voltonas prie Temzės, Saris, Jungtinė Karalystė) ir Akcros Chemicals Ltd (Hersham), atstovaujamos advokatų C. Swaak, M. Mollica, M. van der Woude
   
      Atsakovė: Europos Bendrijų Komisija, atstovaujama iš pradžių R. Wainwright ir C. Ingen-Housz, vėliau — F. Castillo de la Torre ir X. Lewis
   
      Ieškovių pusėje į bylą įstojusios šalys: Europos Sąjungos advokatūrų ir teisinių bendrijų taryba (CCBE) (Briuselis, Belgija), atstovaujama QC J. Flynn, Algemene Raad van de Nederlandse Orde van Advocaten (Haga, Nyderlandai), atstovaujama advokatų O. Brouwer ir C. Schillemans, Europos įmonių teisininkų asociacija (ECLA) (Briuselis), atstovaujama advokatų M. Dolmans, K. Nordlander ir solicitor J. Temple Lang, American Corporate Counsel Association (ACCA) — European Chapter (Paryžius, Prancūzija), atstovaujama advokato G. Berrisch ir solicitor D. Hull ir International Bar Association (IBA) (Londonas, Jungtinė Karalystė), atstovaujama advokato J. Buhart
   Bylos dalykas
   Pirma, prašymas dėl 2003 m. vasario 10 d. Komisijos sprendimo C(2003) 559/4 ir tiek, kiek reikia, 2003 m. sausio 30 d. Komisijos sprendimo C(2003) 85/4, kuriuo nurodoma Akzo Nobel Chemicals Ltd, Akcros Chemicals Ltd ir Akcros Chemicals bei jų antrinėms įmonėms sutikti, kad būtų atliktas tyrimas pagal 1962 m. vasario 6 d. Tarybos Reglamento Nr. 17, įgyvendinančio (EB 81) ir (82) straipsnius (OL 13, 1962, p. 204), 14 straipsnio 3 dalį, panaikinimo ir dėl nurodymo Komisijai grąžinti per ginčijamą patikrinimą paimtus kai kuriuos dokumentus ir draudimo naudotis jų turiniu (byla T–125/03), ir, antra, prašymas dėl 2003 m. gegužės 8 d. Komisijos sprendimo C(2003) 1533 galutinis, kuriuo buvo atmestas prašymas apsaugoti šiuos dokumentus, susijęs su advokato ir kliento bendravimo konfidencialumu, panaikinimo (byla T–253/03).
   Sprendimo rezoliucinė dalis
   
               1.
            
            
               Atmesti ieškinį byloje T–125/03 kaip nepriimtiną.
            
         
               2.
            
            
               Atmesti ieškinį byloje T–253/03 kaip nepagrįstą.
            
         
               3.
            
            
               
                  Akzo Nobel Chemicals Ltd ir Akcros Chemicals Ltd padengia tris penktadalius savo bylinėjimosi išlaidų pagrindinėje byloje ir laikinųjų apsaugos priemonių taikymo procedūroje. Taip pat jos padengia tris penktadalius Komisijos pagrindinėje byloje ir laikinųjų apsaugos priemonių taikymo procedūroje patirtų bylinėjimosi išlaidų.
            
         
               4.
            
            
               Komisija padengia du penktadalius savo bylinėjimosi išlaidų pagrindinėje byloje ir laikinųjų apsaugos priemonių taikymo procedūroje. Taip pat ji padengia du penktadalius Akzo Nobel Chemicals Ltd ir Akcros Chemicals Ltd pagrindinėje byloje ir laikinųjų apsaugos priemonių taikymo procedūroje patirtų bylinėjimosi išlaidų.
            
         
               5.
            
            
               Įstojusios į bylą šalys padengia savo bylinėjimosi išlaidas, patirtas pagrindinėje byloje ir laikinųjų apsaugos priemonių taikymo procedūroje.
            
         
      (1)  OL C 146, 2003 6 21.